സ്ത്രീ സുരക്ഷ: റോമിയോ സംഘം പര്യടനം തുടങ്ങി പത്തനംതിട്ട: സ്ത്രീസുരക്ഷ ഉറപ്പാക്കല്, കോവിഡ് പ്രോട്ടോകോള് പാലനം തുടങ്ങിയ കര്ത്തവ്യനിര്വഹണം ലക്ഷ്യമാക്കിയുള്ള പിങ്ക് ബൈക്ക് പട്രോള് സംഘത്തിന്റെ ഫ്ളാഗ് ഓഫ് നടത്തി. ജില്ലാ പോലീസ് മേധാവി ആര്. നിശാന്തിനി ഫ്ളാഗ് ഓഫ് നിര്വഹിച്ചു. 16 ബൈക്ക് പട്രോള് സംഘമാണ്റോമിയോജില്ലയില് പ്രവര്ത്തന സജ്ജമായിട്ടുള്ളത്. വനിതാ പോലീസ് ഉദ്യോഗസ്ഥര്ക്കൊപ്പം ഫയര് ആന്ഡ് റെസ്ക്യൂ സര്വീസിലെ വനിതാ സിവില് ഡിഫന്സ് വോളണ്ടിയര്മാരും ചേര്ന്നതാണ് റോമിയോ സംഘം. സ്ത്രീകള്ക്കെതിരായ അതിക്രമങ്ങള്, സ്ത്രീധന പീഡനം, ഓണ്ലൈനിലൂടെയുള്ള അതിക്രമങ്ങള്, പൂവാലശല്യം, തുടങ്ങിയവ തടയുന്നതിനും, നിലവിലെ സ്ത്രീസൗഹൃദ പോലീസ് പദ്ധതികള്ക്ക് ഉൗര്ജം നല്കുന്നതിനും ലക്ഷ്യമിട്ട് ആരംഭിച്ച പിങ്ക് പ്രൊട്ടക്ഷന് പ്രോജക്ടിന്റെ ഭാഗമാണ് പദ്ധതിയെന്ന് ജില്ലാ പോലീസ് മേധാവി പറഞ്ഞു. സ്ത്രീകള്ക്ക് പൊതു, സ്വകാര്യ ഇടങ്ങളിലും സൈബര് ലോകത്തും എല്ലാത്തരം സുരക്ഷയും ഉറപ്പാക്കും. സ്ത്രീ സുരക്ഷയ്ക്കു പുറമെ, ക്വാറന്ൈറന് പരിശോധന തുടങ്ങിയ കോവിഡ് പ്രോട്ടോകോള് നിബന്ധനകള് നടപ്പാക്കുന്ന പ്രവര്ത്തനങ്ങളിലും റോമിയോ സംഘത്തിലെ ഉദ്യോഗസ്ഥര് പങ്കാളികളാകുമെന്നും ജില്ല മുഴുവനും സേവനം ലഭ്യമാക്കുമെന്നും ജില്ലാ പോലീസ് മേധാവി പറഞ്ഞു. ചടങ്ങില് അഡീഷണല് എസ്പി എന്. രാജന്, ജില്ലാ സ്പെഷല് ബ്രാഞ്ച് ഡിവൈഎസ്പി ആര്. സുധാകരന് പിള്ള, നാര്കോട്ടിക് ഡിവൈഎസ്പി ആര്. പ്രദീപ് കുമാര്, പത്തനംതിട്ട ഡിവൈഎസ്പി കെ. സജീവ്, ജില്ലാ ക്രൈം ബ്രാഞ്ച് ഡിവൈഎസ്പി വി.ജെ. ജോഫി, ജില്ലാ സായുധ ക്യാന്പ് അസിസ്റ്റന്റ് കമാന്ഡന്റ് സന്തോഷ് കുമാര് തുടങ്ങിയവര് പങ്കെടുത്തു.